
Egy szombati nap a piacon

Kulcsszavak: társadalomkritika;barista;kávé;időmúlás;érték
Az „Egy szombati nap a piacon” című könyvemben, azokat a tapasztalatokat osztom meg, melyeket a Tátra téri piacon, mint barista szereztem, egy Zuk hátuljában munka közben. Barista munkám alatt találkoztam különféle típusú emberrel, ki kedvesen, ki kevésbé barátságosan viszonyult hozzám az ott töltött idő alatt.
Kávéfőző alkalmazottként a Tátra téri piacon belül egy Zuk autó hátsó része volt munkámnak a pontos helyszíne, így az autóból kitekintve igen közelről élhettem meg az emberek különböző hangulatait. A könyvet ötven, számomra meghatározó pillanattal és emberrel töltöttem meg. Az egész művet öt fázisra bontottam szét. Egy fejezetben tíz esemény helyezkedik el. Fejezet elválasztóként a Zuk autóban található órát fotóztam le ezzel is jelezve az idő múlását. Egy fejezeten belül kétfajta képivilággal dolgoztam. Az első egy fénykép melyet a Zukról készítettem. A másik illusztrációs mód, amiben ismét megjelenik az idő múlása, azon belül is úgy, hogy annál több kávézaccot használok, minél jobban telik az idő. A kávézaccon kívül még a papírral is játszottam, amikkel formákat alakítottam ki. A papír felhasználása, színe is a fáradás szintjét és az idő múlását is hivatott jelezni. Az első fejezetben még a papír világosabb és szépen ollóval kivágott, hiszen még ekkor csak elkezdtem a munkát és teli vagyok energiával. A második fejezettben már a szépen kivágott papír gyűrött és kicsivel több a zacc. Ez a minta így folytatódik az utolsó lapig a könyvben.
A történet elmesélés mellett kiegészítettem magát a könyvet a kávé készítés alapjaival is. Egy adott történethez hozzárendeltem a készítés leírását és néhány helyen a hozzá tartozó háttértörténetet is. A tipográfiával is ezek alapján játszottam.
Az alkotási folyamat során újra- újraélve a történteket a pozitív érzése, ha lehet, még jobban megmelengették a szívemet. A negatív eseményeken meg már csak nevettem és rájöttem, hogy egy vendéglátóipari dolgozó vagy bárki, aki közvetlen kapcsolatban áll az emberekkel, óhatatlanul is bele tud botlani a mindennapos emberi esetlenségekbe. Hiszen legyen a másik félnek rossz napja, vagy épp másfajta a gondolkodásmódja, az az ilyen pillanatokban biztosan ki fog ütközni. Én ezt a művet egy kisebbfajta társadalomkritikának is szerettem volna megalkotni. Remélem, hogy ez az alkotás gondolatébresztőként szolgálhat, hogy az emberek ne a munka alapján ítéljék meg az egyént hanem magát az embert lássák.




